JAVNI POZIV NA SUDJELOVANJE U ISTRAŽIVANJU

Poštovani roditelji!

Imate li dijete u nižim razredima osnovne škole ili u predškolskoj grupi u vrtiću? **Pozivamo Vas da se uključite u naše istraživanje, jer zanima nas što vi mislite o tome kako okolina utječe na dobrobit djeteta.**

Istraživanje se provodi u sklopu projekta DigiLitA - Utjecaj okoline na razvoj djeteta: povezanost upotrebe digitalne tehnologije, obiteljskog literarnog okruženja te fizičke aktivnosti s dobrobiti djeteta u ranoj školskoj dobi. Nositelj istraživanja je Institut društvenih znanosti Ivo Pilar, a financira ga Europska unija – NextGenerationEU.

U istraživanju sudjeluju roditelji djece u nižim razredima osnovne škole te djece predškolske dobi koji u manjim grupama, uz moderatora, razgovaraju o vlastitim stavovima i percepciji važnosti korištenja digitalne tehnologije, bavljenja sportom i fizičkom aktivnosti te aktivnosti vezanih uz čitanje, za razvoj djeteta i njegovu dobrobit. Nema točnih i netočnih odgovora, nema poželjnih i manje poželjnih odgovora – zanima nas kako vi razmišljate o ovoj temi i kakva su vaša iskustva s vlastitom djecom.

Fokus grupe održati će se online putem Zoom aplikacije, što znači da se dogovorenom terminu uključujete u razgovor iz udobnosti vlastitog doma preko bilo kojeg uređaja koji ima kameru, mikrofon i pristup internetu. Sudjelovanje u ovom istraživanju je dobrovoljno. Po završetku istraživanja sudionicima će biti dostupni rezultati na razini svih skupina roditelja koji su sudjelovali u fokus grupama, koje ćemo objaviti na našoj web stranici, na našim profilima društvenih medija i u znanstvenim radovima. Fokus grupe planirane su u drugom i trećem tjednu u travnju 2024., u poslijepodnevnim satima.

**Svakom sudioniku kao znak zahvalnosti poklanjamo bon u vrijednosti 10 Eura.**

Svojim sudjelovanjem u ovom istraživanju pridonosite boljem razumijevanju utjecaja različitih okolina na dobrobit djeteta te poteškoća s kojima se roditelji, djeca i obitelji Hrvatskoj suočavaju u pogledu osiguravanja okoline koja je najbolja za razvoj pojedinog djeteta.

Unaprijed zahvaljujemo na suradnji i zahvaljujemo na Vašoj pomoći u provedbi istraživanja!

**Ukoliko želite sudjelovati u našem istraživanju, pozivamo Vas da nam se javite:**

Telefonom na: + 385 091 513 9556

Elektroničkom poštom na: [digilita@pilar.hr](mailto:digilita@pilar.hr)

Porukom putem naših profila:

FB: [www.facebook.com/DigiLitA](http://www.facebook.com/DigiLitA)

[www.digilita.eu](http://www.digilita.eu)

Kontakt osoba: dr. sc. Marina Kotrla Topić ([marina.kotrla.topic@pilar.hr](mailto:marina.kotrla.topic@pilar.hr))

Slika na kojoj se prikazuje tekst, Font, grafika, logotip

Opis je automatski generiran